ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ


1. Ընթացիկ իրավիճակը և իրավական ակտի ընդունման անհրաժեշտությունը
ՀՀ Արդարադատության նախարարության իրավաբանական անձանց պետական ռեգիստրում կատարված պետական գրանցման համաձայն՝ ««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ»-ը վերանվանվել է «Բարեկեցության տեղեկատվական համակարգերի ձեռնարկություն» հիմնադրամ։
Միաժամանակ Հայաստանի Հանրապետության կառավարության մի շարք գործող որոշումներում դեռևս օգտագործվում է հիմնադրամի նախկին՝ «Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ» անվանումը, որը չի համապատասխանում իրավաբանական անձանց պետական ռեգիստրում գրանցված պաշտոնական անվանմանը։
Իրավական ակտերում իրավաբանական անձի անվանման և պետական ռեգիստրում գրանցված անվանման միջև անհամապատասխանության առկայությունը կարող է առաջացնել իրավակիրառական դժվարություններ, ինչպես նաև խոչընդոտել համապատասխան իրավական ակտերի միասնական և հստակ կիրառմանը։
Ուստի անհրաժեշտություն է առաջացել Հայաստանի Հանրապետության կառավարության համապատասխան որոշումներում կատարել տեխնիկական բնույթի փոփոխություններ՝ ապահովելով դրանց համապատասխանությունը իրավաբանական անձանց պետական ռեգիստրում գրանցված հիմնադրամի գործող անվանմանը։
2․ Առաջարկվող կարգավորման նպատակը և ակնկալվող արդյունքները
Նախագծով առաջարկվում է Հայաստանի Հանրապետության կառավարության համապատասխան որոշումներում ««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ» բառերը փոխարինել «Բարեկեցության տեղեկատվական համակարգերի ձեռնարկություն» հիմնադրամ» բառերով։
Առաջարկվող կարգավորման նպատակն է Հայաստանի Հանրապետության կառավարության որոշումները համապատասխանեցնել ՀՀ Արդարադատության նախարարության իրավաբանական անձանց պետական ռեգիստրում գրանցված հիմնադրամի պաշտոնական անվանմանը, ապահովել իրավական ակտերի ճշգրտությունը, իրավական որոշակիությունը և միասնական կիրառությունը։ 
Նախագծի ընդունման արդյունքում կապահովվի գործող իրավական ակտերի համապատասխանությունը պետական գրանցման տվյալներին՝ բացառելով անվանման հետ կապված հնարավոր անհամապատասխանությունները և ապահովելով իրավական կարգավորումների հստակությունը։
3․ Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ աշխատանքի և սոցիալական հարցերի նախարարության կողմից։
4․ Նախագծի ընդունման դեպքում լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունման դեպքում լրացուցիչ ֆինանսական միջոցների անհրաժեշտություն չի առաջանում և պետական բյուջեի եկամուտներում և ծախսերում փոփոխություններ չեն նախատեսվում։
5․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
[bookmark: _GoBack]Նախագծի ընդունումը բխում է Կառավարության 2021-2026 թթ. ծրագրի «Ինստիտուցիոնալ զարգացում» 6-րդ բաժնի դրույթներից․ մասնավորապես՝ նախկին ««Ուայզ» բարեկեցության տեղեկատվական համակարգերի ձեռնարկություն» հիմնադրամի անվանումը չի պարունակում նշում վերջինիս գործառույթների և մատուցված ծառայությունների մասով, իսկ ներկայումս վերաանվանվելով «Բարեկեցության տեղեկատվական համակարգերի ձեռնարկություն» հիմնադրամի ակնհայտ է դառնում հիմնադրամի գործունեության հիմնական ուղղությունը՝ բարեկեցության ոլորտում տեղեկատվական համակարգերի մշակումը, ներդրումը, սպասարկումը և դրանց արդյունավետ գործարկման ապահովումը։ Այսպիսով, ներկայումս գործող անվանումը առավել ամբողջական և հստակ կերպով արտացոլում է հիմնադրամին վերապահված գործառույթներն ու նրա կողմից մատուցվող ծառայությունների բնույթը, ինչպես նաև նպաստում է հիմնադրամի գործունեության նպատակի և ոլորտային ուղղվածության առավել հստակ ընկալմանը։
